आपल्या आंगांतले अभिनय शैलीक लागून बॉलिवूड आनी हॉलिवूडांत आपली वेगळी सुवात निर्माण करपी इरफान खान (irrfan khan) हांकां पिरायेच्या 53 व्या वर्सा मुंबयच्या कोकिलाबेन अंबानी ऑश्पितालांत मरण आयलें. 2018 त न्यूरोइंडोक्राईन ट्यूमरसारखें दुर्धर दुयेंस जातकूच तांचेर इंग्लंडांत उपचार सुरु आशिल्ले. तातूंतल्यान ते बऱ्यापैकीं सांवरिल्ले. पूण काल सांजवेळा पोटांतल्या संसंर्गाक लागून तांची भलायकी परतून एक फावट इबाडल्या उपरांत तांकां कोकिलाबेन अंबानी ऑश्पितालांत दाखल केले. त्यांचे फाटल्यान घरकान्न सुतापा सिकदर आनी बाबिल आनी अयान हीं दोन भुरगीं आसात.
फाटल्या शेनवारा इरफानच्यो आवय सईदा बेगम (95) हांकां मरण आयलें. लॉकडाउनाक लागून तांच्या निमण्या संस्काराक इरफान हांकां हाजीर रावपाक मेळ्ळें ना. तेखातीर व्हिडिओ कॉलच्या माध्यमांतल्यान ताणी आवयचें निमणे दर्शन घेतलें.
